Publication: Magyar Közlöny
Issue: MK-1998-46 (Year: 1998, Number: 46)
Era: 1990-2004
Section: a 18/1998. (VI. 3.) NM rendelethez
Paragraph Index: 953

d) Kórházi osztályon észlelt megbetegedés esetén az újszülött, koraszülött és csecsemőosztályokon az érintett ápolási egységre, halmozott előfordulás esetén az egész osztályra, 7 napos felvételi zárlatot kell elrendelni. El kell végezni a beteggel érintkezett személyek székletvizsgálatát és a tünetmentes kórokozó ürítő ápoltakat el kell különíteni, egyes meghatározott munkakörökben dolgozókat a foglakozásuktól el kell tiltani, amíg a székletvizsgálatok negatív eredményt adnak. Alapbetegségüktől függően a tünetmentes kórokozó ürítőket el lehet bocsátani, de a járványügyi ellenőrzést otthon folytatni kell. Ezért a beteg zárójelentésében fel kell tüntetni a dátumot, amikor az E. coli enteritisben szenvedő beteggel utoljára érintkezett. Erről a városi intézetet is értesíteni kell. Egyéb kórházi osztályon a fenti rendszabályokat csak ismételt megbetegedések (kórházi járvány) esetén kell alkalmazni.

Source: https://magyarkozlony.hu/hivatalos-lapok/4395f42d6b173244941d78099f6a1267bfd8cd27/dokumentumok/0711e5b1d898f1cde2dafa7e8f2518aa89ff249b/letoltes